Ayrim manzillarda suv ta’minoti vaqtincha to‘xtatiladi. Joriy yilning 24 avgust kunidan 25 avgust kuniga o‘tar kechasi Yunusobod tumani 10-mavzeda 800 mm. diametrdagi ichimlik suvi tarmog‘ida nosozlik yuzaga kelgan. Toshkent shahar hokimligi xabariga ko‘ra, buning natijasida ayrim manzilgohlarda suv ta’minoti vaqtincha to‘xtatiladi. Ular: - Tiklanish ko‘chasi;  - Gulyor ko‘chasi;  - Tiklanish 1, 2, 3, 4, 5 va 6-tor ko‘chalari. Hozirda avariyani bartaraf etish ishlari tashkil qilingan. Soat 17:00da ishlar tugatiladi va ichimlik suvi ta’minoti tiklanadi. Mazkur ko‘chalarga ichimlik suvi tashuvchi avtosisternalarda suv yetkazib beriladi. Murojaat uchun: 71 252-60-08, 71 252-55-78 Noqulayliklar uchun uzr so‘ralgan.